wickkiey/tamil-wikipedia-chunked huggingface dataset:
# இலங்கை மாகாண சபைத் தேர்தல்கள், 2012

## சபரகமுவா மாகாண சபைத் தேர்தல்

### முடிவுகள்

சபரகமுவா மாகாணசபைக்கான 2012 செப்டம்பர் 8 ஆம் நாள் இடம்பெற்ற தேர்தலின் முடிவுகள்:  
| கூட்டணிகளும் கட்சிகளும் | கேகாலை | இரத்தினபுரி | கூடுதல்
ஆசனங்கள் | மொத்தம் |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி | 213,734 | 58.08% | 11 | 274,980 | 60.06% | 15 | 2 | **488,714** | **59.18%** | **28** |
| &nbsp; | align=ஐக்கிய தேசியக் கட்சி | 130,417 | 35.44% | 6 | 156,440 | 34.17% | 8 | 0 | **286,857** | **34.73%** | **14** |
| align=இலங்கை தொழிலாளர் காங்கிரஸ் | 8,971 | 2.44% | 1 | 17,014 | 3.72% | 1 | 0 | **25,985** | **3.15%** | **2** |  |
| &nbsp; | align=மக்கள் விடுதலை முன்னணி | 4,519 | 1.23% | 0 | 7,645 | 1.67% | 0 | 0 | **12,164** | **1.47%** | **0** |
| align=சுயேட்சைக் குழு | 9,356 | 2.54% | 0 | 724 | 0.16% | 0 | 0 | **10,080** | **1.22%** | **0** |  |
| align=ஐக்கிய லங்கா பெரும் பேரவை | 239 | 0.06% | 0 | 92 | 0.02% | 0 | 0 | **331** | **0.04%** | **0** |  |
| align=நவ சம சமாசக் கட்சி | 87 | 0.02% | 0 | 199 | 0.04% | 0 | 0 | **286** | **0.03%** | **0** |  |
| align=ஐக்கிய இலங்கை மக்கள் கட்சி | 279 | 0.06% | 0 | 0 | **279** | **0.03%** | **0** |  |  |  |  |
| align=தேசிய அபிவிருத்தி முன்னணி | 203 | 0.06% | 0 | 0 | **203** | **0.02%** | **0** |  |  |  |  |
| align=தேசப்பற்றுள்ள் தேசிய முன்னணி | 106 | 0.03% | 0 | 71 | 0.02% | 0 | 0 | **177** | **0.02%** | **0** |  |
| align=புதிய சிங்கள மரபு | 148 | 0.03% | 0 | 0 | **148** | **0.02%** | **0** |  |  |  |  |
| align=அனைவரும் குடிமக்கள், அனைவரும் அரசனின் அமைப்பு | 70 | 0.02% | 0 | 75 | 0.02% | 0 | 0 | **145** | **0.02%** | **0** |  |
| align=ருகுண மக்கள் கட்சி | 46 | 0.01% | 0 | 75 | 0.02% | 0 | 0 | **121** | **0.01%** | **0** |  |
| align=சிறீ லங்கா தொழிற் கட்சி | 70 | 0.02% | 0 | 37 | 0.01% | 0 | 0 | **107** | **0.01%** | **0** |  |
| align=ஜன சேத்த பெரமுன | 93 | 0.03% | 0 | 0 | **93** | **0.01%** | **0** |  |  |  |  |
| align=சோசலிச சமத்துவக் கட்சி | 86 | 0.02% | 0 | 0 | **86** | **0.01%** | **0** |  |  |  |  |
| align=லிபரல் கட்சி | 74 | 0.02% | 0 | 0 | **74** | **0.01%** | **0** |  |  |  |  |
| colspan=2'செல்லுபடியான வாக்குகள்''' | **367,997** | **100.00%** | **18** | **457,853** | **100.00%** | **24** | **2** | **825,850** | **100.00%** | **44** |  |
| colspan=2 align= நிராகரிக்கப்பட்ட வாக்குகள் | 29,065 | 24,061 | 53,126 |  |  |  |  |  |  |  |  |
| colspan=2 align= மொத்த வாக்குகள் | 397,062 | 481,914 | 878,976 |  |  |  |  |  |  |  |  |
| colspan=2 align= பதிவு செய்யப்பட்ட வாக்காளர்கள் | 631,981 | 769,814 | 1,401,795 |  |  |  |  |  |  |  |  |
| colspan=2 align= Turnout | 62.83% | 62.60% | 62.70% | } |  |  |  |  |  |  |  |
# கடலோடு இசைத்தல் (நூல்)

**கடலோடு இசைத்தல்** எனும் கவிதை நூல் டெம்மி அளவில் 78 பக்கங்களைக் கொண்ட ஒரு நூல். இது திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.
# கடலோடு இசைத்தல் (நூல்)

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.
# கடலோடு இசைத்தல் (நூல்)

## அணிந்துரை

இக்கவிதை நூலுக்கு சாகித்ய அகாதமி விருது பெற்ற எழுத்தாளர் நாஞ்சில் நாடன் அணிந்துரை எழுதியிருக்கிறார்.
# கடலோடு இசைத்தல் (நூல்)

## உள்ளடக்கம்

இந்நூலில் நூலாசிரியர் எழுதிய 52 புதுக்கவிதைகள் இடம் பெற்றிருக்கின்றன.
# எனக்கான ஆகாயம் (நூல்)

**எனக்கான ஆகாயம்** எனும் கவிதை நூல் டெம்மி அளவில், சர்வதேசத் தர புத்தக எண் கொண்டு 78 பக்கங்களில் திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.
# எனக்கான ஆகாயம் (நூல்)

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.
# எனக்கான ஆகாயம் (நூல்)

## அணிந்துரை

இக்கவிதை நூலுக்கு திருநெல்வேலியைச் சேர்ந்த கல்யாண்ஜி என்கிற வண்ணதாசன் அணிந்துரை எழுதியிருக்கிறார்.
# எனக்கான ஆகாயம் (நூல்)

## உள்ளடக்கம்

இந்நூலில் நூலாசிரியர் எழுதிய 55 புதுக்கவிதைகள் இடம் பெற்றிருக்கின்றன.
# இராமசாமி பழனிச்சாமி

**இராமசாமி பழனிச்சாமி** (ஆங்கிலம்; மலாய்: *Ramasamy Palanisamy*; சீனம்: 拉马沙米) மலேசியாவின் பினாங்கு மாநில முன்னாள் துணை முதல்வரும்; ஜனநாயக செயல் கட்சியின் பினாங்கு பிறை சட்டமன்றத் தொகுதியின் முன்னாள் சட்டமன்ற உறுப்பினரும்; பாக்காத்தான் ராக்யாட் (PR) மற்றும் பாக்காத்தான் அரப்பான் (PH) ஆகியவற்றின் பினாங்கு மாநில ஆட்சிக்குழு உறுப்பினரும்; மற்றும் ஜனநாயக செயல் கட்சியின் துணை பொதுச் செயலாளரும் ஆவார்.  
மார்ச் 2008 முதல் ஆகஸ்டு 2023 வரை பினாங்கு பிறை சட்டமன்றத் தொகுதியின் (MLA) சட்டமன்ற உறுப்பினராகச் சேவை செய்தவர்; மற்றும் மார்ச் 2008 முதல் மே 2013 வரை பத்து காவான் மக்களவைத் தொகுதியின் உறுப்பினராக (MP) பணியாற்றியவர்.  
மார்ச் 2008 முதல் ஆகஸ்டு 2023 வரை பினாங்கு பிறை சட்டமன்றத் தொகுதியின் (MLA) சட்டமன்ற உறுப்பினராகச் சேவை செய்தவர்; மற்றும் மார்ச் 2008 முதல் மே 2013 வரை பத்து காவான் மக்களவைத் தொகுதியின் உறுப்பினராக (MP) பணியாற்றியவர். அவரின் அரசியல் வாழ்க்கையின் பெரும்பகுதியில், பாக்காத்தான் அரப்பான் கூட்டணியின் உறுப்புக் கட்சிகளான பாக்காத்தான் ராக்யாட் மற்றும் ஜனநாயக செயல் கட்சியின் உறுப்பினராக இருந்துள்ளார்.  
அவரின் சாகிர் நாயக் பற்றிய குரல் கருத்துக்கள்; நரேந்திர மோதி ஆட்சியின் கீழ் இந்தியாவில் இந்து தேசியவாதக் கொள்கைகளுக்கு ஆதரவு; மற்றும் மலேசியாவில் மலாய் ஆதிக்கத்தின் கீழான மலேசிய பொதுச் சேவையில் சீர்திருத்தங்கள் போன்றவை சர்ச்சைக்குரியவையாகக் கருதப்படுகின்றன.
# இராமசாமி பழனிச்சாமி

### தொடக்கக் கல்வி

ராமசாமி அவர்களின் தந்தை பழனிச்சாமியும் தாயார் பழனியம்மாளும் தோட்டங்களில் வேலை செய்வதற்காக தமிழ்நாட்டில் இருந்து 1920-இல் மலாயாவுக்குக் குடிபெயர்ந்தனர். ராமசாமி மே 10 , 1949 அன்று சித்தியவான் பேராக்கில் பிறந்தார்.  
இவரின் உடன்பிறப்புகள் ஆறு சகோதரிகள் ஒரு சகோதரர். இராமசாமி ஆரம்பக் கல்வியை பேராக், சித்தியவான் ஆங்கிலோ சீன ஆரம்ப பள்ளியில் கற்றார்.
# இராமசாமி பழனிச்சாமி

## கல்வி

இராமசாமி, புனித அந்தோனியார் மேல்நிலை பள்ளியில் தன் இடைநிலைக் கல்வியையும், ஜொகூர் பாரு சுல்தான் அபுபக்கர் கல்லூரியில் மேல் நிலைக் கல்வியைப் பயின்றார். பின்னர் 1972-இல் நியூசிலாந்தின் வெலிங்டன் பாலிடெக்னியில் பத்திரிகை துறையில் பட்டயக் கல்வியை முடித்தவுடன் கோத்தா திங்கியில் தற்காலிக ஆசிரியராகப் பணியாற்றினார்.  
1977 ஆம் ஆண்டு தன்னுடைய இளங்கலைப் பட்டத்தை அமெரிக்கா இந்தியானா பல்கலைக்கழகத்திலும், 1980-ஆம் ஆண்டு முதுகலைப் பட்டத்தை கனடா புளூமிங்டன் பல்கலைக்கழகத்திலும் பெற்றார். இறுதியாக 1991-ஆம் ஆண்டில் மலாயா பல்கலைக்கழகத்தில் அரசியல் அறிவியல் / பொது நிர்வாகத்தில் இளநிலை *(Ph.D)* பட்டம் பெற்றார்.
# இராமசாமி பழனிச்சாமி

## கல்வி

### மலேசிய தேசிய பல்கலைக்கழகம்

1981 இல் மலேசிய தேசிய பல்கலைக்கழகம் பேராசிரியர் இராமசாமி அவர்களை அரசியல் அறிவியல் துறை விரிவுரையாளராக நியமித்தது. 1993 ஆம் ஆண்டில் அவர் அரசியல் பொருளாதாரம் பற்றிய துறையில் இணை பேராசிரியர் மற்றும் பேராசிரியராகப் பணியாற்றினார் .  
பேராசிரியராகப் பணியாற்றிய போது மலேசிய அரசியல், பொருளாதாரம், சர்வதேச உறவுகள், அரசியல் கோட்பாடு, தொழில்துறை உறவுகள், உலகமயமாக்கல், ஆட்சி போன்ற துறைகளில் இளங்கலை மற்றும் முதுகலை படிப்புகளுக்கான கற்றுறைகளை எழுதியுள்ளார். இன்றுவரை அவர் உள்ளூர் மற்றும் சர்வதேச பத்திரிகைகளில் பல கட்டுரைகளும், நான்கு நூல்களும் எழுதியுள்ளார். பேராசிரியர் இராமசாமி அவர்கள் உள்நாட்டு மற்றும் வெளிநாட்டு மாநாடுகளிலும் கருத்தரங்குகளிலும் நூற்றுக்கணக்கான ஆய்வறிக்கைகளையும் சமர்ப்பித்துள்ளார்.  
அவரது நிபுணத்துவத்தை அங்கீகாரப்படுத்தி, மெக்கில் பல்கலைக்கழகத்தின் நோர்டிக் ஆசிய ஆய்வு நிறுவனமும், ஜப்பான் டோக்கியோ மற்றும் கியோட்டோ, பல்கலைக்கழகங்களும் விருதுகளை வழங்கி அவரை கெளரவப்படுத்தின. சமீபத்தில் ஜெர்மனி ரப்பர் பல்கலைக்கழகத்தினால் பேராசிரியர் இராமசாமிக்கு சிறப்பு பேராசிரியர் விருது வழங்கப்பட்டது.
# இராமசாமி பழனிச்சாமி

## கல்வி

### பன்னாட்டு தொழிலாளர் அமைப்பு

பன்னாட்டு தொழிலாளர் அமைப்பு, ஐக்கிய நாடுகள் சபையின் அங்கீகரிக்கப்பட்ட அமைப்பு ஆகும். சமீபத்தில் இந்த அமைப்பின் உலக தொழிலாளர் பல்கலைக்கழக கல்வி திட்டத்தின் ஒருங்கிணைப்பாளராக பேராசிரியர் இராமசாமி நியமிக்கப்பட்டார். பல ஆண்டுகளாக, உள்நாட்டு மற்றும் வெளிநாட்டு தொழிற்சங்கங்களின் ஆலோசகராக பணியாற்றி வருகிறார்.  
குழந்தை தொழிலாளர் (அடிமை முறை எதிர்ப்பு சமூகம், இங்கிலாந்து நிதி), சிலாங்கூர் தோட்ட வீட்டில் உரிமை திட்டம் (சிலாங்கூர் மாநில அரசாங்கம்), மலேசியா இந்தியர்கள் சமூக பொருளாதார அம்ச திட்டங்கள், பொருளாதார பொதுநல ஆராய்ச்சி அறக்கட்டளை, முன்னாள் தோட்ட தொழிலாளர்கள் மீது வணிக தாக்கம் (ஊரக வளர்ச்சி அமைச்சகம்), ரியோவில், சுமத்ரா ( நிசான் நிறுவனம், ஜப்பான்) மற்றும் தோட்ட தொழிலாளர் ஆய்வு மலேசியா ( ILO), தொழிலாளர் மீதான உலகமயமாக்கலின் தாக்கங்கள் உள்ளிட்டவை இவற்றில் குறிப்பிடத்தக்கன.
# இராமசாமி பழனிச்சாமி

## கல்வி

### சமாதான உடன்படிக்கைகள்

தமிழீழ விடுதலைப் புலிகள் 2003 ஆம் ஆண்டு பேராசிரியர் இராமசாமியை அதன் அரசியலமைப்பு விவகார குழுவின் உறுப்பினர்களிள் ஒருவராக நியமித்தது. இவரிடம் இலங்கையின் வடக்கு மற்றும் கிழக்கு தமிழ் பகுதிகளில் இடைக்கால நிர்வாக திட்டத்தை வரையும் பொறுப்பு ஒப்படைக்கப்பட்டது.  
இதில் அவரது ஈடுபாட்டை இலங்கையின் முன்னாள் பிரதமர் ரணில் மற்றும் அவரது அரசியலமைப்பு விவகார அமைச்சர் பேராசிரியர் பீரிஸ் ஆகியோர் பாராட்டினர். ராமசாமி அவர்கள் (கெரக்கான் ஆச்செ மெர்டேகா) ஆச்செ விடுதலை இயக்கத்தின் ஆலோசகர்களில் ஒருவராக ஆச்செ - இந்தோனேசியா பேச்சுவார்த்தையில் பங்கேற்றார். அவருடைய அயராத முயற்சியினால் ஆகஸ்ட் 5 , 2005 அன்று இரண்டு போட்டியிடும் கட்சிகள் இடையே ஒரு வரலாற்று சமாதான உடன்படிக்கை கையெழுத்தாகியது.
# இராமசாமி பழனிச்சாமி

## கல்வி

### அரசியல் வாழ்க்கை

மலேசிய தேசியப் பல்கலைக்கழகத்தின் பேராசிரியராக பணிபுரிந்த இவரை, 26 ஆகஸ்ட், 2005 அன்று காரணம் இன்றி பல்கலைக்கழக நிர்வாகம் பணி நீக்கம் செய்தது. அவர் சிறுபான்மையினருக்காகப் பேசியது, இலங்கை மற்றும் ஆச்செ சமாதான பேச்சுக்களில் இடம் பெற்றவை போன்ற காரணங்களுக்காக நீக்கப்பட்டார் எனப் பின்னர் தெரிய வந்தது. பல்கலைக்கழகத்தில் இருந்து பணி நீக்கம் செய்யப்பட்ட பின்னர் அவர், அவரது கொள்கைகள் மற்றும் நோக்கங்களை அடிப்படையாகக் கொண்ட ஜனநாயக செயல் கட்சியில் சேர்ந்தார்.  
2008 மலேசிய பொதுத் தேர்தலில், பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் பெற்று வென்றன.. அதில் பேராசிரியர் இராமசாமி ஜனநாயக செயல் கட்சியின் சார்பில் பத்து காவான் நாடாளுமன்றம் மற்றும் பிறை சட்டமன்ற தொகுயில் அப்போதைய பினாங்கு முதலமைச்சர் கோ சு கூன்னை தோற்கடித்து மகத்தான வெற்றி பெற்றார்.
# இராமசாமி பழனிச்சாமி

## கல்வி

### துணை முதலமைச்சர்

தேர்தல் முடிவுகளுக்குப் பின் பொறுப்பேற்ற புதிய பினாங்கு முதல்வர் லிம் குவான் எங் பினாங்கு துணை முதல்வராக இராமசாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும்.  
துணை முதல்வராக ஆனபின் பினாங்கு தமிழர்கள் மற்றுமின்றி மலேசிய தமிழர்கள் மத்தியிலும் பிரபலமானார். சட்டமன்றத்தில் இவர் குரல் ஒலித்தது மட்டுமல்லாது 2008-2013 மலேசிய நாடாளுமன்றத்திலும் இவர் குரல் ஒலித்தது. 2008-2013 மலேசிய நாடாளுமன்றத்தில் தனி ஈழம் மற்றும் பாலஸ்தின விடுதலை பற்றி விவாதம் செய்தார். மலேசிய மத்திய அரசாங்கம், இலங்கை அரசை ஆதரிக்கக் கூடாது என்று கேட்டுக்கொன்டார்.  
இரண்டாவது முறையாக 2013 மலேசிய பொதுத் தேர்தலில், மீண்டும் போட்டியிட்டு பிறை சட்டமன்ற தொகுதியில் மகத்தான வெற்றி பெற்றார். ஆனால் அவர் இம்முறை நாடாளுமன்றத்திற்கு போட்டியிடவில்லை. 2013 பினாங்கு சட்டமன்றத் தேர்தலில், பாக்காத்தான் ராக்யாட்டின் ஜனநாயக செயல் கட்சி, மக்கள் நீதிக் கட்சி, மலேசிய இசுலாமிய கட்சி ஆகியவை மீண்டும் பினாங்கில் வெற்றி பெற்றன.  
இரண்டாம் முறையாக பொறுப்பேற்ற முதல்வர் லிம் குவான் எங் மீண்டும் இராமசாமியை பினாங்குத் துணை முதல்வராக நியமித்தார். இவர் மாநில பொருளாதார திட்டமிடல், கல்வி, மனித வளங்கள், அறிவியல், தொழில்நுட்பம் மற்றும் கண்டுபிடிப்பு ஆகிய துறைகளின் அமைச்சராகவும், பினாங்கு இந்து அறப்பணி வாரிய தலைவராகவும், மாநகராட்சி குடிநீர் வழங்கல் வாரிய துணை தலைவராகவும் பணியாற்றுகின்றார்.
# இராமசாமி பழனிச்சாமி

## கல்வி

### தேர்தல் முடிவுகள்

| 2008 | பி46 பத்து காவான், நாடாளுமன்ற தொகுதி | 23,067 | 9,485 | 37,289 | கோ சு கூன் (தேசிய முன்னணி - மலேசிய மக்கள் இயக்கக் கட்சி) | 79% |  |
| --- | --- | --- | --- | --- | --- | --- | --- |
| 2008 | என்16 பிறை, சட்டமன்ற தொகுதி | 7,668 | 5,176 | 10,651 | கிருஷ்ணன் லெட்சுமணன் (தேசிய முன்னணி (மலேசியா) - மலேசிய இந்திய காங்கிரசு) | 75% |  |
| 2013 | என்16 பிறை, சட்டமன்ற தொகுதி | 10,549 | 7,959 | 13,465 | கிருஷ்ணன் லெட்சுமணன் (தேசிய முன்னணி (மலேசியா) - மலேசிய இந்திய காங்கிரசு) | 83.90% | } |
# இராமசாமி பழனிச்சாமி

## சர்ச்சைகள்

### சாகிர் நாயக்

ஏப்ரல் 10, 2016 அன்று பிரபல இசுலாமிய மதபோதகர் டாக்டர் சாகிர் நாயக்கை "சைத்தான்" என்று அழைத்த பி.ராமசாமி தன் முகநூல் பதிவில் "இந்த நாட்டில் இருந்து 'சைத்தான்' ஜாகிர் நாயக் வெளியேற்றுவோம்!" என்று எழுதி இருந்தார். கடும் பின்விளைவின் காரணமாக அவர் தன் இடுகையை நீக்கி, மன்னிப்பு கோரினார். மேலும் மலேசியாவில் உள்ள முசுலீம்களிடையே அதிருப்தியையும், வருத்தத்தையும் ஏற்படுத்தியதற்காக வருந்துகிறேன் என்று கூறினார்.
# இராமசாமி பழனிச்சாமி

## சர்ச்சைகள்

### நரேந்திர மோதி

2019-ஆம் ஆண்டு அக்டோபர் மாதம் ஜம்மு காஷ்மீர் மறுசீரமைப்பின் போது காஷ்மீர் பன்னாட்டு அளவில் ஆட்சேபிக்கப்பட்ட நிகழ்வில், அப்போதைய மலேசியப் பிரதமர் மகாதீர் முகமது, காஷ்மீரில் மனித உரிமைகள் மீண்டும் நிலைபெற வேண்டும் என்று ஐக்கிய நாடுகள் சபையில் தன் கவலையை வெளிப்படுத்தினார்.  
அதனை பி. இராமசாமி கடுமையாக விமர்சித்தார்; மற்றும் அந்த அவசர இராணுவ ஆக்கிரமிப்பை ஆதரித்து கருத்துகளை தெரிவித்தார். காஷ்மீரின் சிறப்புத் தகுதிக்கு தடை செய்யப்பட்ட ஓராண்டு நிறைவு விழாவில், தான் இனி பிரதமராக இல்லாத நிலையில், "காஷ்மீர் பிரச்சினையைப் பற்றி பேச முடியும்" என்று கூறிய மகாதீர், தன் முந்தைய அறிக்கைகளில் ஏற்பட்ட பின்னடைவுகளையும் குறிப்பிட்டார்.  
2019 டிசம்பரில், இந்தியாவின் குடியுரிமை திருத்தச் சட்டம் (அண்டை முசுலிம் பெரும்பான்மை நாடுகளை மட்டுமே குறிப்பிட்டு வடிவமைக்கப்பட்டது), NRC தடுப்பு முகாம் மரணங்கள் மற்றும் இச்சட்டத்திற்கு எதிரான எதிர்ப்புகளின் போது ஏற்பட்ட மரணங்கள் மீது பல தலைவர்களும் மனித உரிமை அமைப்புகளும் உலகளாவிய கண்டனத்தைத் தெரிவித்தபோதிலும், இச்சட்டத்தின் தேவைக்காக பி. இராமசாமி பல கட்டுரைகளாக கருத்துகளை தெரிவித்தார் இந்திய குடியுரிமை திருத்தச் சட்டம் மற்றும் காரணமாக ஏற்பட்ட மரணங்கள் குறித்து (எதிர்ப்புக் போராட்டங்களிலும், தடுப்புக்காவல் முகாமின் போது மூதாதையர் ஆவணங்கள் போதாமையை சிறையில் இறப்பு. "பி.ராமசாமி மலேசியாவின் அமைச்சரா அல்லது இந்திய வெளியுறவுத் துறை அமைச்சக அதிகாரியா?" என்று கேள்வி எழுப்பிய ஹாபிஸ் ஹாசன் , இந்தியாவில் உள்ள இலங்கைத் தமிழ் அகதிகள் பாதிப்பு இருந்தும் கூட இந்தியாவின் குடியுரிமை கொள்கைக்காக ஏன் இவ்வளவு முனைப்பு கொடுக்கவேண்டும் என்று கேள்வி எழுப்பியிருந்தார்.
# இராமசாமி பழனிச்சாமி

## காணொளிகள்

- பிரித்தானியாவில் பினாங்கு துணை முதலமைச்சர் இராமசாமி பழனிச்சாமியின் பேச்சு
- தமிழர் அதிரடி படை மாநாட்டில் பினாங்கு துணை முதலமைச்சர் இராமசாமி பழனிச்சாமியின் பேச்சு
- இருப்பாய் தமிழா நெருப்பாய் நிகழ்வில் பினாங்கு துணை முதலமைச்சர் இராமசாமி பழனிச்சாமியின் பேச்சு
- பிறை வாழ் தமிழ் இளைஞர்களிடம் பினாங்கு துணை முதலமைச்சர் இராமசாமி பழனிச்சாமியின் பேச்சு
- பினாங்கு துணை முதலமைச்சர் இராமசாமி பழனிச்சாமியின் நடைப்பயனம் பேச்சு
- புவா பாலா கிராமத்தை பற்றி பினாங்கு துணை முதலமைச்சர் இராமசாமி பழனிச்சாமியின் பேச்சு
# தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)

**தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)** (சிப்காட்) என்பது தமிழ்நாடு அரசின் கீழ் இயங்கும் ஒரு பொதுத்துறை நிறுவனமாகும். இந்நிறுவனம் தமிழ்நாட்டின் சிறு, குறு மற்றும் உயர் தர தொழிற் பிரிவுகளுக்கு முதல் வித்தாக அமைகிறது. இதன் துவக்கதாரரும் முழு பங்குதாரரும் தமிழ்நாடு அரசு மட்டுமே.  
கீழ்க்கண்ட இடங்களில் 16 சிப்காட் தொழிற் வளாகங்கள் உள்ளன  
1. பர்கூர்
1. இருங்காட்டுக்கோட்டை
1. புதுக்கோட்டை
1. செய்யாறு
1. மானாமதுரை
1. இராணிப்பேட்டை
1. கடலூர்
1. நிலக்கோட்டை
1. சிறுசேரி
1. கங்கைகொண்டான்
1. ஒரகடம்
1. திருப்பெரும்புதூர் (ஸ்ரீபெரும்புதூர்)
1. கும்மிடிப்பூண்டி
1. பெருந்துறை
1. தூத்துக்குடி
1. ஓசூர்  
- தர்மபுரி மற்றும் திருவண்ணாமலை ஆகிய இடங்களில் சிப்காட் தொழிற் வளாகங்கள் உருவாக்கப்பட உள்ளன.
# இதயவளை

**நெஞ்சுவளை** அல்லது **இதயவளை** (*cardioid*) என்பது யூக்ளிடிய தளத்தில் வரையப்படும் ஒரு வளைவரை. இப்பெயர், இதயம் ("heart") எனப் பொருள்தரும் *καρδία* என்ற கிரேக்கச் சொல்லிருந்து பிறந்தது. சம ஆரங்கள் உடைய இரு வட்டங்களில் ஒன்று நிலையாகவும் மற்றொன்று முதல் வட்டத்தைத் தொட்டவாறு அதனைச் சுற்றி உருளும்போது உருளும் வட்டத்தின் மேல் அமைந்த ஏதேனும் ஒரு புள்ளியின் பாதை இதயவளைவரை ஆகும். இதனை ஓர் கூர்ப்புள்ளி கொண்ட புறவுருள் வட்டவளையுருவாக (epicycloid) வரையறுக்கலாம். இவ்வளைவரையை ஒருவகை நெடுக்கைவடிவச் சுருள்வரையாகவும் (sinusoidal spiral) மற்றும் பரவளைவின் நேர்மாறு வளைவரையாகவும் வரையறுக்கலாம். இந்த நேர்மாறு உருமாற்றத்தின் மையம் பரவளைவின் குவியமாக இருக்கும்  
1741 இல் கணிதவியலாளர் டி காஸ்டியோனால் (*de Castillon*) இப்பெயரிடப்பட்டாலும், இவ்வளைவரை குறித்த ஆய்வுகள் அதற்கு முந்தைய பத்தாண்டுகளாகவே தொடங்கியிருந்தன. இதயம் போன்ற வடிவத்தினால் இப்பெயர் பெற்றிருந்தாலும் இவ்வளைவரை அதிகமாக, வட்ட ஆப்பிளின் வெட்டுமுகத்தின் வெளிக்கோட்டுருவத்தினைப் (காம்பு நீங்கலாக) போன்று அமைந்துள்ளது.
# இதயவளை

## சமன்பாடுகள்

ஒரு வட்டத்தின் மேல் இன்னொரு வட்டம் உருளும் போது கிடைக்கும் வளைவரையாக இதயவளைரைக் கொள்வதன் அடிப்படையில் அதன் சமன்பாட்டினை அமைக்கலாம்.  
நிலையான வட்டத்தின் மையத்தை ஆதிப்புள்ளியிலும் இரு வட்டங்களின் சம ஆரம் *a* எனவும் எடுத்துக் கொண்டால் இதயவளையின் துணையலகுச் சமன்பாடுகள்:  
:<math> x = a (2\cos t - \cos 2 t), \,</math>
:<math> y = a (2\sin t - \sin 2 t). \,</math>  
சிக்கலெண் தளத்தில் இச்சமன்பாடு:
:<math> z = a (2e^{it} - e^{2it}). \,</math>  
- *a* -வட்டங்களின் ஆரம்;
- (0,0) நிலைத்த வட்டத்தின் மையம்;
- இதயவளையை உருவாக்கும் புள்ளி நிலைத்த வட்டத்தை (*a*,&nbsp;0) புள்ளியில் தொடும்- இப்புள்ளி இதயவளையின் கூர்ப்புள்ளி.  
துணையலகு *t* நீக்கப்படக் கிடைக்கும் சமன்பாடு:  
:<math>(z\bar{z}-a^2)^2 -4a^2(z-a)(\bar{z}-a)=0</math>  
அல்லது கார்ட்டீசியன் ஆள்கூற்று முறைமையில்:  
:<math>(x^2+y^2-a^2)^2-4a^2((x-a)^2+y^2)=0.\,</math>  
- நிலைத்த வட்டத்தை *a* அலகு தூரம் வலப்புறமாக நகர்த்தியும், உருளும் வட்டத்தின் மேலுள்ள குறிப்பிட்ட புள்ளியை ஆதிப்புள்ளியாக எடுத்துக் கொண்டும் இதயவளையின் சமன்பாட்டை மேலும் எளிமையான வடிவில் பெறலாம். இதனால் வளைவரையின் திசைப்போக்கு மாறி, அதன் கூர்ப்புள்ளி இடதுபுறத்தில் அமையும்.  
இந்த இதயவளையின் துணையலகு சமன்பாடுகள்:  
:<math> x = a (1 + 2\cos t + \cos 2 t), \,</math>
:<math> y = a (2\sin t + \sin 2 t), \,</math>  
சிக்கலெண் தளத்தில்:  
:<math> z = a (1 + 2e^{it} + e^{2it}) = a(1 + e^{it})^2. \,</math>  
:*u* = tan *t*/2 எனப் பிரதியிட:  
:<math> e^{it} = \frac{1+iu}{1-iu},</math>  
:<math> z = \frac{4a}{(1-iu)^2}, </math>  
அல்லது
:<math> x = \frac{4a(1-u^2)}{(1+u^2)^2}, </math>
:<math> y = \frac{8au}{(1+u^2)^2}.</math>  
:<math> z = e^{it} 2a (1+\cos t), \,</math> எனவும் கொள்ளலாம்.  
இந்த இதயவளைவரையின் சமன்பாடு போலார் ஆயமுறைமையின்படி:  
:<math> r = 2a(1 + \cos \theta)\,</math>
:இங்கு *t* இன் மாற்றாக θ துணையலகாக உள்ளது. இச்சமன்பாட்டை,  
:<math> r = 4a\cos^2 \frac{\theta}{2}\,</math> என எழுதலாம்  
சமன்பாட்டின் இவ்வடிவம் இதயவளையானது நெடுக்கைவடிவச் சுருள்வளை குடும்பத்தைச் சேர்ந்த்தது என்பதை உறுதிப்படுத்துகிறது.  
இந்த இதயவளையின் சமன்பாட்டின் கார்ட்டீசிய ஆள்கூற்று முறைமை வடிவம்:  
:<math> \(x^2+y^2-2ax\)^2 = 4a^2\(x^2 + y^2\).\,</math>
# இதயவளை

## அளவுசார் பண்புகள்

ஒரு இதயவளையினால் அடைபெறும் பரப்பினை வளைவரையின் போலார் சமன்பாட்டிலிருந்து காணலாம்:  
:<math> A = 6 \pi a^2\,</math>  
அதாவது இதயவளையை உருவாக்கும் வட்டத்தின் பரப்பளவைப் போல 6 மடங்காகும்.  
இதயவளையின் மொத்த வில்லின் நீளம்:  
:<math> L = 16 a.\,</math>.
# இதயவளை

## நேர்மாறு வளைவரை

பரவளைவை நேர்மாறு உருமாற்றம் காணக் கிடைக்கக்கூடிய வளைவரைகளில் ஒன்று இதயவளை. பரவளையத்தின் குவியத்தை மையமாகக் கொண்ட வட்டத்தில் பரவளைவின் நேர்மாறு உருமாற்றத்தின் விளைவு இதயவளை. இதயவளையின் கூர்புள்ளியானது அந்த வட்டத்தின் மையமாக, அதாவது பரவளைவின் குவியத்தில் அமையும்.  
பரவளைவின் எல்லா நேர்மாறு உருமாற்ற வளைவரைகளும் இத்யவளைகளாக அமையாது. பரவளைவின் உச்சியை மையமாகக் கொண்ட வட்டத்தில் பரவளைவின் நேர்மாறு உருமாற்றம் டையோக்ளசின் சிசாய்ட் (cissoid of Diocles) ஆகும்.  
படத்தில் காட்டப்பட்டுள்ள பரவளையத்தின்  
- போலார் ஆள்கூற்று முறைமைச் சமன்பாடு:  
:<math>\rho(\theta) \,=\, \frac{1}{1 - \cos \theta}.\,</math>  
- கார்ட்டீசியன் ஆள்கூற்று முறைமைச் சமன்பாடு:  
:<math>y^2 = 2x+1</math>.  
இந்த பரவளைவை அதன் குவியத்தை மையமாகக் கொண்ட அலகுவட்டத்தில் நேர் உருமாற்றம் காணக் கிடைக்கும் இதயவளையின் சமன்பாடு:  
:<math>\rho(\theta) \,=\, 1 - \cos \theta.\,</math>
# வடக்கு வாசல் செல்வி அம்மன்

இல்லத்துப் பிள்ளைமார் சமுதாயத்திற்கு உடமையான வடக்கு வாசல் செல்வி அம்மன் கோயில்]]
**வடக்கு வாசல் செல்வி அம்மன்** ஒரு நாட்டுப்புற காவல் தெய்வம். வடக்கு வாசல் செல்வி அம்மனை திருநெல்வேலி மாவட்டத்தில் வழிபடுகின்றனர். இந்த அம்மன், சில குறிப்பிட்ட சமூகங்களின் குலதெய்வம் ஆகும்.
# வடக்கு வாசல் செல்வி அம்மன்

## நிம்பிக்கையும் அறிஞர்களின் பார்வையும்

சக்தியின் வடிவமாக தெய்வமாகிவிட்டதாக நம்பிக்கை நிலவுகிறது.  
தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார்.
# வடக்கு வாசல் செல்வி அம்மன்

## புராணக் கதை

அம்பிகை, காவல் தெய்வமான காளி அம்சத்தோடு வடக்குவாசல் செல்வியம்மன், நீலகண்டேஸ்வரி என்னும் இருவித கோலங்களில் கடையநல்லூரில் அருள்பாலிக்கிறாள்.  
தேவர் தலைவனான இந்திரன், கவுதமரின் மனைவியான அகலிகை மீது ஆசை கொண்டான். ஒருநாள், நள்ளிரவில் சேவல் வடிவெடுத்து கூவினான். பொழுது புலர்ந்தது என எண்ணிய முனிவர், காலைநேர அனுஷ்டானத்திற்காக கிளம்பினார். இதைப் பயன்படுத்திக் கொண்ட இந்திரன், கவுதமரின் வடிவில் சென்று அகலிகையை ஏமாற்றினான். விஷயமறிந்த
முனிவர், இந்திரன் உடம்பெங்கும் கண்ணாகும்படி சபித்தார். சாபம் தீர இந்திரன் யாத்திரை புறப்பட்டான். பூலோகத்தில் அர்ஜுனபுரி என்னும் (வீரகேரளம்புதூர்  
) தலத்தை அடைந்தான். அங்கு நீலமணிநாதர், அருணாசலேஸ்வரர் என்னும் இரு சிவலிங்கங்களை பிரதிஷ்டை செய்து வழிபட்டான். அப்பகுதியின் ஈசானபாகமான வடகிழக்கில் குளம் ஒன்றை வெட்டினான்.  
நீலமணிநாதரின் வடபுறத்தில், அம்பாளை வடக்குவாசல் செல்வி என்னும் பெயரில் நிர்மாணித்து பூஜித்தான். இவர்களை வணங்கி சாப விமோசனம் பெற்றான்.  
வடக்குவாசல் செல்வியம்மன் பெயருக்கேற்றாற் போல் ஊரின் வடபுறத்தில், அமைந்துள்ளது. பத்ரகாளி அம்சத்தோடு செல்வியம்மனும், சக்தி அம்சத்தோடு நீலகண்டேஸ்வரி அம்மனும் வீற்றிருக்கின்றனர். செல்வியம்மனுக்கு "உத்ரதுவார பாலினி' என்ற பெயரும் உண்டு. எதிரெதிர் சந்நிதிகளில் இரு அம்மன்களும் இருக்கின்றனர். செல்வியம்மன் அசுர சக்தியை அழித்து பக்தர்களைக் காக்கும் விதத்தில் வலக்கையில் திரிசூலம் ஏந்தியிருக்கிறாள். இடக்கரத்தில் விபூதி கொப்பரை உள்ளது. தீராத பழிபாவத்தில் இருந்து பக்தர்களைக்காப்பதில்நிகரற்றவளாகத் திகழ்கிறாள்.
# வடக்கு வாசல் செல்வி அம்மன்

## குறிப்பிடத்தக்க கோயில் உள்ள ஊர்கள்

- கடையநல்லூர்
அருவியூர் காளாப்பூர்
- விக்கிரமசிங்கபுரம்
- மறுகால் குறிச்சி
- வீரகேரளம்புதூர்
# வடக்கு வாசல் செல்வி அம்மன்

## திருவிழாக் காலங்கள்

தை மாதம் மூன்றாம் செவ்வாய் அன்றும் அதற்கு அடுத்த தினமும் (புதன்கிழமை) 'கோயில் கொடை' நடத்தப்படும். விழாவிற்கு முதல்நாள் லலிதா சகஸ்ரநாம அர்ச்சனையும், குங்கும அபிஷேகமும் நடத்துவர். செவ்வாயன்று மதியம் வரை தொடர் அபிஷேகம் நடக்கும். செவ்வாய் அன்று இரவு தொடங்கி அதிகாலை வரை 'சாமக் கொடை' நடக்கிறது. இரவு 11 மணிக்கு அம்மனுக்கு சந்தன அலங்காரம் செய்வர்.  
சாமக் கொடையின்போது 'ஆடு பலியிடுதலும்', 'அசைவப் படையலும்' நடைமுறையில் இக்கோவில்களிலும் உள்ளது.
இந்த வழிபாடு, அம்மனுக்கு அல்ல; அம்மனின் காலடியில் கிடக்கும் அரக்கனுக்கு என்று சொல்லப்படுகிறது.  
தீப்பந்தம் ஏந்தி, சாமி 'வேட்டைக்குப் போகுதல்', சாமி 'குறி சொல்லுதல்' போன்ற நம்பிக்கைச் செயல்பாடுகளும் இக்கோவில்களில் நடைமுறையில் உள்ளது. பொங்கல் வைத்தல், மாவிளக்கு வழிபாடு போன்றவையும் நடைமுறையில் உள்ளது.  
புதனன்று காலை தொடங்கி மதியம் வரை 'பகல் கொடை' நடக்கிறது. வேண்டுதல் நிறைவேறிய பக்தர்கள் மாவிளக்கு, உருவம் செலுத்துவது போன்ற நேர்ச்சைகளைச் செலுத்துவர்.
# வடக்கு வாசல் செல்வி அம்மன்

## சிறப்பு தினங்கள்

அனைத்து செவ்வாய், வெள்ளிக்கிழமைகளில் சிறப்பு வழிபாடு நடைபெறுகிறது.
# கன்னிவன புராணம்

**கன்னிவன புராணம்** என்னும் நூல் வீரைப் பரசமய கோளரி மாமுனி என்பவரால் பாடப்பட்டது. இந்த முனிவர் பூம்புலியூர் நாடகம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர். இந்த நூல்களின் பெயர்களைக் கல்வெட்டுகளிலிருந்து மட்டுமே அறியமுடிகிறது. நூல் கிடைக்கவில்லை.
# புலியூர் நாடகம்

**புலியூர் நாடகம்** என்னும் நூல் ‘வீரைப் பரசமய கோனேரி மாமுனி’ என்பவரால் பாடப்பட்டது. இந்த முனிவர் கன்னிவன புராணம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.
# புலியூர் நாடகம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
# கனவகுப்பு

**கனவகுப்பு** என்னும் நூல் அருணகிரிநாதர் பாடினார் என அடைவாக்கப்பட்டுள்ளது. அருணகிரிநாதர் 18 திருவகுப்புகள் பாடியுள்ளார். இதனைக் கருத்தில் கொண்டு இதனையும் அருணகிரிநாதர் பாடினார் என்றனர்.  
கனவகுப்பு நீண்டதொரு சந்தநூல். இதில் சாளுவத் திருமலைராயன் குறிப்பிடப்பட்டுள்ளான். இவன் காளமேகப் புலவரைப் போற்றிப் பாதுகாத்தவன். இவர்களது காலம் 15 ஆம் நூற்றாண்டு. அருணகிரிநாதரும் இதே நூற்றாண்டுதான் என்றாலும் திருமலைராயன் குறிப்பை உள்ளத்தில் கொண்டு இதனைக் காளமேகப்பலவர் பாடினார் எனக் கருதலாம்.
# திருமலைராயன்

திருமலைராயன் என்பவன் ஒரு வள்ளல். அரசன். சாளுக்கிய சோழர் மரபில் வந்தவன். காளமேகப் புலவரைப் போற்றிப் பாதுகாத்தவன். காலம் 15 ஆம் நூற்றாண்டு. காளமேகப் புலவரின் பாடலொன்றில் இது கூறப்படிவதைக் காணலாம்.
:பெரியவிட மேசேரும் பித்தர் முடியேறும்
:அரியுண்ணும் உப்புமேல் ஆடும் – எரிகுணமாம்
:தேம்பொழியும் சோலைத் திருமலைரா யன்வரையில்
:பாம்புமெலு மிச்சம் பழம்.
# கிலோகிராம்

-இரிடியம் மாழைகளால் செய்யப்பட்டு பிரான்ஸ் நாட்டில் உள்ள செவ்ரே என்னும் இடத்தில் துல்லியமாக வெப்பநிலை, சூழ் அழுத்தம் கட்டுப்படுத்தப்பட்ட மிகவும் பாதுகாப்பான இடத்தில் வைக்கப்பட்டுள்ளது. இந்த இடம் BIPM (Bureau International des Poids et Mesures, புயுரோ இன் டர்னாசியொனால் டெ புவவ எ மெசூர்) என்னும் சீர் எடைகளுக்கும் அளவைகளுக்குமான அனைத்துலக அலுவலகம் ஆகும்.]]  
**கிலோகிராம்** (குறுக்கம்: **கிகி**) என்பது சீர்தரம் செய்யப்பட்ட அனைத்துலக முறை அலகுகளில் உள்ள அடிப்படையான **நிறை** அலகு.  
ஒரு கிலோகிராம் நிறை என்பது பிளாட்டினம்-இரிடியம் கலவையால் செய்யப்பட்டு பிரான்ஸ் நாட்டில் செவ்ரே என்ற இடத்தில் மிகவும் பாதுகாப்பாக சீரான வெப்ப அழுத்த நிலைகளில் வைக்கப்பட்டுள்ள ஒரு பொருளின் நிறை ஆகும். இப்பொருளை Le Grand K (லெ ‘கிரான்) என்று பிரெஞ்சு மொழியிலும், IPK அல்லது *International Prototype Kilogram* (அனைத்துலக முதலுருக் கிலோகிராம் என்று பொருள்படும் இன்ட்டர்நேசனல் புரோட்டோ டைப் கிலோகிராம்) என்று ஆங்கிலத்திலும் அழைக்கிறார்கள்.  
ஒரு கிலோகிராம் என்பது சற்றேறக்குறைய ஒரு லிட்டர் நீரின் நிறையை ஒத்தது. உலகில் உள்ள நிறைகள் எல்லாமும் ஒப்பீடு செய்யும் முதன்மை சீர்தர அளவு இந்த கிலோகிராம் என்பது. அடிப்படையான அனைத்துலக முறை அலகுகளில் இது ஒன்றுதான் கிலோ போன்ற முன்னொட்டு கொண்ட அலகு. அதே போல இது ஓர் அலகு மட்டுமே இயற்கையான இயற்பியல் அடிப்படை நிகழ்வு அல்லாமல், ஒரு குறிப்பிட்ட புறப்பொருளின் அடிப்படையில் அமைந்த அலகு.  
அன்றாட வாழ்வில் ஒரு கிலோகிராம் என்பது ஒரு நிறை என்றாலும், புவியின் ஈர்ப்பால் ஏற்படும் ஒருகிலோகிராம் எடையோடு நினைத்துப் புழங்குவது வழக்கம். ஆனால் நிறை (இலங்கையில் திணிவு) என்பது உண்மையில் எடை அல்ல. எடை என்பது ஒரு பொருளின் நிறை மீது செலுத்தும் புவி ஈர்ப்பு விசை ஆகும். இந்த விசையை நியூட்டன் என்னும் அலகால் அளப்பர். எனவே நிறை அல்லது திணிவு என்பது பொருளின் இயல் தன்மை, பொருண்மைத்தன்மை.  
ஒரு பொருளின் நிறை என்பது அப்பொருள் மீது எந்த விசையைச் செலுத்தினாலும், அந்த விசையினால் அப்பொருள் கொள்ளும் முடுக்கத்தின் அளவை தீர்மானம் செய்யும் இயல்தன்மை எனலாம். ஒரு கிலோகிராம் நிறை மீது ஒரு நியூட்டன் விசையைச் செலுத்தினால், ஒரு மீ/நொ<sup>2</sup> முடுக்கம் கொள்ளும்.
# கிலோகிராம்

## சொல்லினக்கணம் மற்றும் பயன்பாடு

*கிலோகிராம்* (*kilogramme* or *kilogram*) எனும் சொல் பிரான்சிய மொழியிலிருந்து கொண்டுவரப்பட்ட சொல்லாகும் (பிரான்சிய சொல் *kilogramme*). இது பிரான்சு மொழிக்கு கிரேக்கத்திலிருந்து வந்தது. *ஆயிரம்* எனும் கருத்தைத் தரக்கூடிய "*χίλιοι*" (*சிளியோய்*, ஆங்கிலம் *chilioi*) எனும் சொல்லும், *ஒரு சிறியளவு* நிறை எனும் கருத்தைத் தரக்கூடிய "*γράμμα*" (*கிரம்மா*, ஆங்கிலம் *gramma*) இணைந்ததால் பெறப்பட்ட சொல்லாகும்.*கிலோகிராம்* (*kilogramme*) எனும் சொல் பிரான்சிய சட்டத்தில் 1795 ஆம் ஆண்டு சேர்க்கப்பட்டது. பிரான்சிய மொழியில் கிலோகிராம் எனும் சொல் எவ்வாறு உச்சரிக்கப்பட்டதோ அவ்வாறே ஐக்கிய அரபு இராச்சியத்திலும் 1797ஆம் ஆண்டு ஆங்கிலத்துக்கு அறிமுகப்படுத்தப்பட்ட போதும் உச்சரிக்கப்பட்டது. ஐக்கிய அரபு இராச்சியத்தில் உச்சரிக்கப்பைடவாறே அமெரிக்காவிலும் அச்சொல் உச்சரிக்கப்பட்டது. ஐக்கிய அரபு இராச்சியத்தில் கிலோகிராம் என்றும் கிலோக்ராமே என்றும் உச்சரிக்கப்பட்டது, ஆனாலும் கிலோகிராம் என உச்சரிப்பது அதிகமாக வழக்கத்தில் இருந்து வந்தது. கிலோகிராம் எனும் உச்சரிப்பு தற்போது அதிக சர்வதேச அமைப்புக்களால் அங்கீகரிக்கப்பட்ட உச்சரிப்பு முறையாகும்.
19 ஆம் நூற்றாண்டில் பிரான்சிய சொல்லான *கிலோ* (*kilo*), எனும் *கிலோகிராமே* (*kilogramme*) எனும் சொல்லின் குறு எழுத்துமுறை ஆங்கில மொழிக்குள் கொண்டுவரப்பட்டது.கிலோ எனும் சொல்லும் கிலோகிராம் எனும் ஒரே பொருளையே தருகிறது.
அமெரிக்காவின் காங்கிரஸ் மெட்ரிக் முறையை 1866 அறிமுகப்படுத்திய போது அந்தக்காங்கிரஸ் *கிலோ* எனும் சொல்லை கிலோகிராமின் மாற்றுப்பெயராக பயன்படுத்த அனுமதி அளித்தது, ஆனால் 1990 ஆம் ஆண்டு *கிலோ* என்னும் சொல் பயன்பாடு பற்றிய கருத்தை மீளப்பெற்றது.
# கிலோகிராம்

## அனைத்துலக முதலுருக் கிலோகிராம்

1889 ஆம் ஆண்டு முதல் பொருளின் நிறையை கிலோகிராம் பெருமமாக அழைப்பது *சர்வதேச முதலுருக் கிலோகிராம்* என வரையறுக்கப்பட்டுள்ளது. இதனை தொழிற்முறை எடை அளவுகள் ஆய்வியலில் "IPK" (international prototype kilogram) என்று குறிப்பிடப்படுகிறது. இந்த சர்வதேச முதலுருக் கிலோகிராமானது "Pt‑10Ir" என்றழைக்கப்படும் பிளாட்டினம் உலோகக் கலவையால் ஆனது. இக்கலவையில் 90% "பிளாட்டினம் மற்றும் 10% இரிடியம் உள்ளது. இக்கலவை செவ்வட்டவுருளையாக மாற்றப்பட்டு (உயரம்=விட்டம்) மேற்பரப்பு பகுதி 39 மி.மீட்டர் குறைக்கப்படுகிறது.10% இரிடியம் கூடுதலாக சேர்க்கப்படுவதால் பிளாட்டினத்தின் பண்பு மேம்படுத்தப்பட்டு அதன் கடின மற்றும் உறுதித்தன்மை தக்க வைத்துக்கொள்ளப்படுவதுடன் கீழ்கண்ட நற்பண்புகளையும் பெற்றிருக்கின்றன.
:*ஆக்ஸிஜனேற்றத்திற்கான எதிர்ப்புத்திறன்
:*மிக அதிக அடர்த்தி (கிட்டத்தட்ட காரீயத்தை போல இருமடங்கு அடர்த்தி மற்றும் தண்ணீரின் அடர்த்தியை போல 21 மடங்கு அடர்த்தி)
:*திருப்தி மின் மற்றும் வெப்ப கடத்துத்திறன் மற்றும்
:* குறைந்த அளவு காந்த ஏற்புத் திறன்
# கிலோகிராம்

## அனைத்துலக முதலுருக் கிலோகிராம்

### அனைத்துலக முன்மாதிரிக் கிலோகிராம் நகல்கள்

இரண்டு கண்ணாடி மணிச்சாடிக்குள் பாதுகாப்பாக வைக்கப்பட்டுள்ளது]]  
அனைத்துலக முன்மாதிரிக் கிலோகிராமின் பல்வேறு நகல்கள் கீழ்கண்டவாறு உலகின் பல்வேறு நாடுகளில் பாதுகாக்கப்படுகின்றன.  
- ஐபிகே அமைந்திருக்கும் பிரன்சின் செயின்ட்-கிளவுடு
- ஆறு சகோதரி நகல்கள் K1, 7, 8(41),32, 43 and 47 என்ற எண்ணிடப்பட்டவை. பிரான்சின் செயின்ட்-கிளவுடு எனுமிடத்தில் பாதுகாக்கப்படுகிறது.
- பத்து செயல் நகல்கள், எட்டு (9, 31, 42′, 63, 77, 88, 91, மற்றும் 650) அன்றாடப் பயன்பாட்டுக்கும் மற்றும் இரண்டு (25 and 73) சிறப்புப் பயன்பாட்டுக்கும் . பிரான்சின் செயின்ட்-கிளவுடு எனுமிடத்தில் பாதுகாக்கப்படுகிறது.
- தேசிய முதலுரு, பின்வரும் நாடுகளான ஆஸ்திரேலியா (44 and 87), ஆஸ்திரியா (49), பெல்ஜியம் (28 and 37), பிரேசில் (66), கனடா (50 and 74), சீனா (60 and 64; 75 ஹாங் காங்கிலும், செக் குடியரசு (67), டென்மார்க் (48), எகிப்து (58), பின்லாந்து (23), பிரான்சு (35), செருமனி (52, 55 and 70), அங்கேரி (16), இந்தியா (57), இந்தோனேசியா (46), இசுரேல் (71), இத்தாலி (5 and 76), சப்பான் (6 and 94), கசகஸ்தான், கென்யா (95), மெக்சிகோ (21, 90 and 96), நெதர்லாந்து (53), வடகொரியா (68), நார்வே (36), பாகிஸ்தான் (93), போலந்து (51), போர்ச்சுக்கல் (69), ரொமானியா (2), ரசியா (12 and 26), செர்பியா (11 and 29), சிங்கப்பூர் (83), சுலோவாக்கியா (41 and 65), தென் ஆப்பிரிக்கா (56), தென் கொரியா (39, 72 and 84), ஸ்பெயின் (24 and 3), சுவீடன் (40 and 86), சுவிச்சர்லாந்து (38 and 89), தைவான் (78), தாய்லாந்து (80), துருக்கி (54), இங்கிலாந்து (18, 81 and 82) and the அமெரிக்கா (20, 4, 79, 85 and 92). ஆகியவற்றில் பாதுகாக்கப்படுகிறது.
- சில கூடுதல் நகல்கள் தேசிய அமைப்பு சார்பற்ற நிறுவனங்களான பாரிசிலுள்ள பிரெஞ்சு அறிவியல் மன்றம் French Academy of Sciences (34) மற்றும் துரினில் உள்ள ஜி.கொலனெட்டி எடை ஆய்வியல் நிறுவனம் (the Istituto di Metrologia G. Colonnetti) (62).
| p= | n= | μ= | m= | k= | c=
| xM = megagram (**டன்**)
| xmc = **microgram (mcg)**
}}
</div>
# பிளாபல்

**பிளாபல்** (/fəˈlɑːfəl/; ஆங்கிலம்: Falafel; அரபு: فلافل&lrm;) என்பது கொண்டைக் கடலையை அரைத்து பல்வேறு சுவைப்பொருட்களைச் சேர்த்து மோதகம் போன்ற வடிவில் தட்டி பொரித்து செய்யப்படும் ஒரு மத்தியகிழக்கு உணவு ஆகும். இதை பீற்ரா எனப்படும் ஒரு வகை ரொட்யை பை போன்று அமைத்து அதற்கு பிளாபிலையும் பல்வேறு பிற மரக்கறிகளையும் சேர்த்துத் தருவர். இவற்றோடு தகினீ எனப்படு எள்ளினால் செய்த சுவைச்சாறு, உறைப்புச் சாறு, உள்ளிச் சாறு போன்றவற்றையும் சேர்த்துத் தருவர்.
# இராமசாமி

**இராமசாமி** அல்லது **ராமசாமி** என்ற பெயரில் உள்ள கட்டுரைகள்:  
;அரசியல்வாதிகள்
- ஈ. வெ. இராமசாமி, தந்தை பெரியார்
- நாத்திகம் பி. இராமசாமி, பகுத்தறிவாளர்
- திரிபுரனேனி இராமசாமி, ஆந்திரப் பகுத்தறிவாளர்
- பெசுட்டு செ. இராமசாமி, தமிழக அரசியல்வாதி
- க. ரா. இராமசாமி, அரசியல்வாதி
- ஆற்காடு ராமசாமி முதலியார், அரசியல்வாதி
- எஸ். எஸ். ராமசாமி படையாச்சி, அரசியல்வாதி
- சோ ராமசாமி, அரசியல்வாதி, பத்திரிகையாளர், நடிகர்
- ஓமந்தூர் ராமசாமி ரெட்டியார், அரசியல்வாதி
- சுப்பிரமணியன் ராமசாமி, அரசியல்வாதி
- என். ஜி. ராமசாமி, இந்திய விடுதலைப்போராட்ட வீரர்
- ஆல்பர்ட் ராமசாமி, அரசியல்வாதி
- எஸ். ராமசாமி நாயுடு, தமிழக அரசியல்வாதி
- தாண்டவராயபுரம் ராமசாமி பச்சமுத்து, தமிழக அரசியல்வாதி
- எம். ஏ. எம். ராமசாமி, இந்தியத் தொழிலதிபர், அரசியல்வாதி
- இராமசாமி பழனிச்சாமி, மலேசிய அரசியல்வாதி  
;எழுத்தாளர்கள்
- பாக்கியம் ராமசாமி, எழுத்தாளர்
- இராமசாமி சிவன், தமிழிசை அறிஞர்
- வசுமதி இராமசாமி, எழுத்தாளர்
- சுந்தர ராமசாமி, எழுத்தாளர்
- வ. ராமசாமி, எழுத்தாளர், தமிழறிஞர்
- வே. ராமசாமி, பாடலாசிரியர், எழுத்தாளர்  
;நடிகர்கள்
- வி. கே. ராமசாமி, நடிகர்
- கே. ஆர். ராமசாமி, நடிகர்  
;வேறு நபர்கள்
- டிராபிக் ராமசாமி, பொதுநலசேவகர்  
;வேறு
- திரு. இராமசாமி நினைவுப் பல்கலைக்கழகம்
- நா. ப. இராமசாமி நூலகம்
- சர் இராமசாமி முதலியார் மேல்நிலைப் பள்ளி
- இராமசாமி தமிழ்க் கல்லூரி
# மொமொ (உணவு)

**மோமோ** என்பது ஒரு வகையான சிற்றுண்டி தின்பண்டம் ஆகும். இது ஒரு பிரபலாமான திபெத்திய, நேப்பாளிய உணவு ஆகும். 'மோமோ'சை செய்வதற்கு மாவு, நீர் அப்பச்சோடா ஆகியவற்றை கலந்து மோதகம் அல்லது கொழுக்கட்டை வடிவிலான பைகளைச் செய்து, அதற்குள் இறைச்சியை அல்லது மரக்கறிகளை இட்டு, இந்த மோதகத்தை இறைச்சி/தக்காளிப் பழச் சாற்றிலன் மேல் அவியவிடுவர். சிலர் இவற்றை பொரித்தும் எடுப்பர். இவை சட்னி அல்லது சம்பல் போன்றவற்றுடோடு சேர்த்து உண்ணப்படும்.
# ஒருங்குறியக் கூட்டமைப்பு

**ஒருங்குறியக் கூட்டமைப்பு**(ஆங்கிலம்:Unicode Consortium (Unicode Inc.) என்பது ஒருங்குறியத் தரத்தைப் பேணுவதற்காக, உருவாக்கப்பட்ட இலாப நோக்கற்ற அமைப்பாகும். பல்வகை வேறுபாடுகள் உடைய மொழிகளையும், ஒரே சூழலில் கையாளும் திறனை வளர்ப்பதற்காக, இவ்வமைப்பு செயல்படுகிறது.
# ஒருங்குறியக் கூட்டமைப்பு

## நோக்கம்

இவ்வமைப்பு தோன்றுவதற்கு முன்பு, ஒவ்வொரு மொழிக்கும், ஒரு குறிப்பிட்ட கணினி எழுத்து முறைமை என பல்வேறு எழுத்து முறைமைகள் இருந்தன. அவை அனைத்தினையும் தன்னுள் அடக்கி, பல்மொழிச்சூழலை வளர்க்கவே, ஒருங்குறி(**U**nicode **T**ransformation **F**ormat (UTF)) ஏற்படுத்தப்பட்டது. இவ்வாறு ஒருங்கிணைத்தலே,இக்கூட்டமைப்பின் இலக்கும், நோக்கமும் ஆகும்.  
சர்வதேசமயப்படுத்தலும் உள்ளூர்மயப்படுத்தலும் என்ற அடிப்படையில், ஒரு கணினியின் மென்மப் பயன்பாடு வெற்றியடைய, ஒருங்குறியக் கூட்டமைப்பின் செயற்பாடே, மிகமிக முதன்மைத்துவம் வாய்ந்ததாகத் திகழ்கிறது.  
ஒருங்குறியத் தர முறைமையை வளர்க்க, இவ்வமைப்பு அனைத்து உலக தர அமைப்புகளுடன் (:en:Standards organization) இணைந்து
பணியாற்றுகிறது. ISO/IEC JTC1, W3C, IETF, ECMA போன்ற தர அமைப்புகளுடன், இக்கூட்டமைப்பு இணைந்து பணியாற்றுவது, குறிப்பிடத்தக்கது.
# திலிப் வர்மன்

**திலிப் வர்மன்** ஓரு மலேசியப் பாடகர். இவர் பாடலாசிரியரும் இசையமைப்பாளரும் ஆவார். இவர் மலேசியாவின் பினாங்கு மாநிலத்தில் பிறந்து வளர்ந்தவர். இந்தியப் பின்னணிப் பாடகர்களுடன் ஒப்பிடப்படும் மலேசியத் தமிழ்ப் பாடகரான இவர், தமிழ் இசையமப்பாளர்களான இளையராஜாவுக்கும், ஏ.ஆர்.ரகுமானுக்கும் ரசிகராவார். தனது இசைப் பயணத்தை சிறு மேடை நிகழ்ச்சிகளின் வாயிலாகத் தொடங்கிய திலிப் வர்மனின் பாடல்களில் *கனவெல்லாம் நீதானே* என்ற பாடல் மிகப் புகழ் பெற்றதாகும்.  
மலேசியத் தமிழ்த் திரைப்படங்களான *நவம்பர் 24*, *கண்கள்*, *இவன்தான் ஹீரோ* ஆகிய படங்களுக்கு இசையமைத்துள்ளார். 2007 ஆம் ஆண்டிற்கான மலேசிய இந்திய இசைத் துறை வழங்கிய சிறந்த ஆண் பாடகருக்கான விருதினைப் பெற்றுள்ளார்.  
முன்னாள் மலேசிய அமைச்சர் டத்தோ சிறீ சாமிவேலுவும் இவரது ”கனவுகள் வரும்” பாடல்தொகுப்பிற்கு ஓர் பாடல் எழுதியுள்ளார்.  
2002 ஆம் ஆண்டில்தான் இவரது திறமை அங்கீகரிக்கப்பட்டது எனலாம். ”நவீனம்” என்னும் பாடல்தொகுப்பில் பாடும் வாய்ப்பைப் பெற்றர்.  
திலிப் தனது ”உயிரைத் தொட்டேன்” என்னும் பாடலின் மூலம் மேலும் புகழ் பெற்றார். இந்த பாடலின் சிறந்த இசையின் காரணமாகவும், தரத்தினாலும் ”டி.ஹெச்.ஆர் ராகா மலேசியன் டாப் 10” என்ற நிகழ்ச்சியில் நீண்ட நாட்களாக ஒலிபரப்பப்பட்டது.  
மாபெரும் வெற்றிபெற்ற ”கனவெல்லாம்” என்னும் இசைக்கோவைக்குப் பிறகு ”மீண்டும் மீண்டும்” என்னும் இசைக்கோவையைத் துவங்கினார். இந்த இசைக்கோவையை இந்தியப் பாடகருடன் இந்தியாவில் பாடியுள்ளார்.
# நாற்பா

தமிழில் உள்ள பழம்பாடல்களைத் தொல்காப்பியமும் யாப்பருங்கலக்காரிகையும் நான்கு வகையாகப் பகுத்துக் காட்டுகின்றன.
# நாற்பா

## பா

1. வெண்பா
1. ஆசிரியப்பா
1. கலிப்பா
1. வஞ்சிப்பா
என்பன அவை.
# நாற்பா

## பாவினம்

யாப்பருங்கலக்காரிகை இந்தப் பாக்களின் இனங்கள் என
1. தாழிசை (குறட்தாழிசை, வெண்டாழிசை), (ஆசிரியத் தாழிசை), (கலித்தாழிசை), (வஞ்சித்தாழிசை)
1. துறை (வெண்டுறை, வெண்செந்துறை), (ஆசிரியத்துறை), (கலித்துறை), (வஞ்சித்துறை)
1. விருத்தம் (வெளிவிருத்தம்), (ஆசிரிய விருத்தம்), (கலிவிருத்தம்), (வஞ்சி விருத்தம்)
என்னும் பாகுபாடுகளை விரித்துக்கொள்கிறது.
# சன்யாசிப்புடவுக் கல்வெட்டு

**சன்யாசிப் புடவுக் கல்வெட்டு** என்பது குற்றால மலையிலுள்ள தேனருவி பக்கத்தில் சன்யாசிப் புடவு என்னும் இயற்கைக் குகையில் கண்டுபிடிக்கப்பட்ட 2500 வருடங்களுக்கு முற்பட்ட கல்வெட்டு. இதில் காணப்படும் எழுத்துக்கள் சில மூலப் பிராமி எழுத்துக்கள் போல் இருந்தாலும் இதைக் கல்வெட்டு ஆய்வாளர்களால் முழுவதுமாகப் படிக்க இயலவில்லை.  
இதிலுள்ள எழுத்துகளில் சில கி.மு. மூன்றாம் நூற்றாண்டைச் சேர்ந்தது போல் தெரிந்தாலும் மற்றவை கி.மு. மூன்றாம் நூற்றாண்டைச் சேர்ந்த மாங்குளம் கல்வெட்டுகளிலுள்ள எழுத்துக்களுடன் பொருந்தாததால் இதை அக்கல்வெட்டுகளுக்கு முந்தியவையாகவே கொண்டுள்ளனர். இதன் மாதிரி குற்றாலம் தொல்லியல் அருங்காட்சியகத்தில் உள்ளது.
# சன்யாசிப்புடவுக் கல்வெட்டு

## அரப்பன் நாகரிகத்தின் மூலக்கல்வெட்டு

இதை முதலில் 1911ஆம் ஆண்டில் பிரித்தானிய நடுவணரசு படி எடுத்தது. அப்போது இருந்த வசதிக்கு அதை படிக்க முடியாத எழுத்துக்கள் என அறிவித்தனர். ஆனால் இவ்வெழுத்துக்களை அரப்பன் கால உருவ எழுத்துக்கள் நிலையான எழுத்துக்களாக வளர்ச்சி பெற்ற காலத்துக்கு முன் வழக்கிலிருந்த எழுத்துக்களாக இருக்கலாம் என்று சிலர் கருதுகின்றனர்.
# சன்யாசிப்புடவுக் கல்வெட்டு

## இதனையும் காண்க

- பண்டைய இந்தியக் கல்வெட்டுக்கள்
# சன்யாசிப்புடவுக் கல்வெட்டு

## மூலம்

- குற்றாலம் தொல்லியல் அருங்காட்சியகத்தில் உள்ள அறிவிப்புப்பலகை.
# வெண்டுறை

**வெண்டுறை** (வெண்பாத் துறை) என்னும் நாற்பாப் பாவின வகையை யாப்பருங்கலம், யாப்பருங்கலக்காரிகை என்னும் யாப்பியல் இலக்கண நூல்கள் வகைப்படுத்திக் காட்டுகின்றன.
- மூன்றடி முதல் ஏழடி வரை அடிகள் கொண்ட பாடலாக இருக்கும்.
- முதலில் வரும் அடியின் சீர் எண்ணிக்கை பின் வரும் அடிகளில் குறைந்திருக்கும்.
- முதலில் வரும் சில அடிகள் ஓர் ஓசை அமைப்பிலும் பின்னர் வரும் அடிகள் வேறு ஓர் ஓசை அமைப்பிலும் வந்தால் அது **வேற்றொலி வெண்டுறை** எனப்படும்.எல்லா அடியும் ஒரே மாதிரியான ஓசை அமைப்பில் வந்தால் அது **ஓரொலி வெண்டுறை** எனப்படும். (வெண்[பா] + துறை = வெண்டுறை)  
;எடுத்துக்காட்டுப் பாடல்
:தாளாளர் அல்லாதார் தாம்பலர் ஆயக்கால் என்னாம் என்னாம்
:ஆளியைக் கண்டஞ்சி யானைதன் கோடிரண்டும்
:பீலிபோல் சாய்ந்துவிழும் பிளிற்றி ஆங்கே.  
மூன்றடியாய், முதலடியை விடப் பின்னிரண்டடிகளும் இருசீர் குறைந்து வருவதால் இது வெண்டுறையாகும். பாடல் முழுதும் ஒரே ஓசையமைப்பில் (ஒரே மாதிரிச் சீர்கள்) உள்ளமையால் இது ஓரொலி வெண்டுறை.
# உறங்குநிலையில் திடுக்கம்

**உறங்குநிலையில் திடுக்கம்** (*hypnic jerk*) என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்துக்குச் செல்லும் முன்னர் உடல் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது. இத்தகைய அதிர்ப்பு நிகழும்போது பல வேளைகளில் விழுவது போன்ற உணர்வோ "'கனவோ" ஏற்பட்டு விழித்துக் கொள்வர். ஒழுங்கான தூக்க நேரங்களைப் பின்பற்றாதவர்களிடையே இது கூடுதலாக நிகழ்கிறது.
# உறங்குநிலையில் திடுக்கம்

## ஆறு

பொதுவாகவே உறங்கச் செல்லும்போது உடலில் ஏற்படும் மாற்றங்களான மூச்சு குறைவது, உடல் வெப்பம் தணிவது போலவேதான் இவ்விளைவும் ஏற்படுவதாகக் கருதுகின்றனர். சில அறிஞர்கள் உறக்கத்துக்குச் செல்லும்போது தசைகள் திடீரென இறுக்கம் தளர்வதால் மூளைக்கு விழுவதைப் போன்ற உணர்வு ஏற்படுகிறது என்றும் விழுவதை விரைந்து தவிர்க்க முனையும்போது சுண்டி இழுப்பதாகவும் கருதுகின்றனர். இத்தகைய நிகழ்வுகளின்போது விழுவதைப் போலக் கனாக் காண்பதையும் சுட்டுகின்றனர். (ஆழ்நிலைத்தூக்கத்துக்கு முன்னர் வருவதால் அவை மெய்யான கனவுகள் இல்லை என நம்பப்படுகிறது.) உறக்கம் தொடர்பான மருத்துவத்துக்கான அமெரிக்கக் கழகத்தின்படி கலக்கம், கஃவீன், மன அழுத்தம், மாலைப்பொழுதில் கடுமையான அலுப்பூட்டும் பணிகளைச் செய்வது, சில மருந்துகள், போதைப் பொருட்களை உட்கொள்ளுதல் போன்றவற்றால் உறங்குநிலையில் திடுக்கிடுதல் மிகுதியாகக் கூடும். ஆனால், சிலர் அடிக்கடி திடுக்கிட்டு விழித்துக் கொள்ளுவதால் அச்சமும் தூக்கமின்மையும் ஏற்படுகிறது. அதனால் இவ்வகையான திடுக்கம் மேலும் அடிக்கடி நிகழும் வாய்ப்பும் உண்டாகிறது.
# 2012 அவுரோரா துப்பாக்கிச் சூடு

20 சூலை 2012 அன்று ஒரு ஆயுததாரியால் த டார்க் நைட் ரைசஸ் என்ற திரைப்படம் திரையிடப்பட்டுக் கொண்டிருந்த அமெரிக்காவின் கொலராடோ மாநிலத்திலுள்ள அவுரோரா எனுமிடத்திடத்திலுள்ள ஓர் படமாளிகை மீது நடத்தப்பட்ட துப்பாக்கிச் சூட்டில் 12 பேர் கொல்லப்பட்டும், 58 பேர் காயமடைந்தனர். பாதுகாப்புக் கவசம் அணிந்திருந்த தனியொரு ஆயுததாரி படமாளிகையினுள் நுழைந்து புகை கைக்குண்டுகளினால் தாக்கிவிட்டு பலவித துப்பாக்கிகளினாலும் தாக்குதல் நடத்தினார். சமகால அமெரிக்க வரலாற்றில் இது பயங்கரமான பொருந்திரள் கொலையும் உலகளாவிய ஊடகங்களில் இத்தாக்குதல் முக்கிய இடத்தையும் பிடித்தது.
# 2012 அவுரோரா துப்பாக்கிச் சூடு

## தாக்குதலுக்குள்ளானோர்

10 பேர் சம்பவ இடத்தில் மரணமடைய, 2 பேர் உள்ளூர் வைத்தியசாலையில் மரணமடைந்தனர்
# கோந்தைப்பிட்டி மீன்பிடித்துறைப் பிரச்சினை

**கோந்தைப்பிட்டி மீன்பிடித்துறைப் பிரச்சினை** என்பது இலங்கையின் வடக்கு மாகாணத்தில் மன்னார் மாவட்டத்தில் கோந்தைப்பிட்டி என்னும் இடத்தில் முஸ்லிம் மீனவர்களுக்கும், தமிழ் மீனவர்களுக்கும் இடையில் 2012 சூலை 16 முதல் இடம்பெற்று வரும் மீன்பிடித்துறை தொடர்பான சர்ச்சையைக் குறிக்கும்
# கோந்தைப்பிட்டி மீன்பிடித்துறைப் பிரச்சினை

## பின்னணி

கோந்தைப்பிட்டி என்பது மன்னார் நகரத்தை ஒட்டிய கடற்கரையோரத்தில் அமைந்துள்ள ஒரு சிறிய மீன்பிடித்துறையாகும். இத்துறையை மன்னாரில் உள்ள உப்புக்குளம் என்ற இடத்தைச் சேர்ந்த முஸ்லிம் மீனவர்கள் தமது தொழிலுக்குப் பயன்படுத்தி வந்தனர். ஆயினும், மன்னாரின் விடத்தல் தீவில் இருந்து போர்ச்சூழல் காரணமாக இடம்பெயர்ந்து மன்னார் நகரில் தங்கியிருந்த தமிழ் கத்தோலிக்க மீனவக் குடும்பங்கள் இங்கு தொழில் செய்வதற்கான அனுமதியை முஸ்லிம் மீனவர்கள் வழங்கியிருந்தார்கள்.
# கோந்தைப்பிட்டி மீன்பிடித்துறைப் பிரச்சினை

## அமைச்சர் மீது குற்றச்சாட்டு

இந்த ஆர்ப்பாட்டங்களில் ஈடுபட்டிருந்தவர்களுக்குப் பின்னணியில் இலங்கை அமைச்சர் ரிசாட் பதியுதீன் இருந்ததாகக் குற்றம் சாட்டப்பட்டுள்ளது. மன்னார் நீதவானை அமைச்சர் தொலைபேசியில் அழைத்து அவரது தீர்ப்பு பிழையானது ௭ன்றும், இதனால் மன்னார் பற்றி ௭ரியும் ௭ன்று தெரிவித்திருந்ததாகவும் எதிர்க்கட்சி நாடாளுமன்ற உறுப்பினர் ஜோன் அமரதுங்க நாடாளுமன்றத்தில் தெரிவித்திருந்தார். ஆனால், இக்குற்றச்சாட்டை அமைச்சர் ரிசாட் பதியுதீன் மறுத்துள்ளார்.
# கோந்தைப்பிட்டி மீன்பிடித்துறைப் பிரச்சினை

## நீதிமன்றங்களில் பணிப்புறக்கணிப்பு

மன்னாரில் நீதிமன்றம் தாக்கப்பட்டமையைக் கண்டித்து 2012 சூலை 20 அன்று இலங்கை முழுவதிலும் உள்ள வழக்கறிஞர்களும், நீதிபதிகளும் பணிப்புறக்கணிப்பு நடவடிக்கையில் இறங்கினார்கள். பல இடங்களிலும் வழக்கறிஞர்களும் ஊழியர்களும் ஆர்ப்பாட்டத்திலும் ஈடுபட்டார்கள்.
# கோந்தைப்பிட்டி மீன்பிடித்துறைப் பிரச்சினை

## இலங்கை அரசு நடவடிக்கை

மன்னார் நீதவான் அச்சுறுத்தப்பட்ட சம்பவத்தை வன்மையாக கண்டிப்பதாக இலங்கை நீதி அமைச்சர் ரவூப் ஹக்கீம் தெரிவித்தார். மன்னார் நீதவான் செய்த முறைப்பாடு தொடர்பாக முறையான விசாரணை நடத்துமாறு காவல்துறை மா அதிபருக்கு அரசுத்தலைவர் மகிந்த ராஜபக்ச உத்தரவிட்டுள்ளார்
# மரியம் உசு-சமானி

**மரியம் உசு-சமானி பேகம் சாகிபா** அல்லது **இராசகுமாரி ஈரா குன்வாரி** அல்லது **உருக்மாவதி சாகிபா** அல்லது **அர்கா பாய்** (मारियम उज़-ज़मानी बेगम साहिबा அல்லது राजकुमारी हिरा कुंवरी அல்லது रुक्मावती साहिबा அல்லது हर्खाबाई, பாரசீகம்: مریم الزمانی بیگم صاحبہ) என்பவர் முகலாயப் பேரரசரான அக்பரைத் திருமணம் செய்த பின்பு, முகலாயப் பேரரசி ஆன இராசபுத்திர இளவரசி ஆவார். மரியம் உசு-சமானி ஆம்பெரின் அரசரான பிஹரி மாலின் மூத்த மகளான ஹர்கா பாய் என்ற எயரில் பிறந்தார். இவர் பேரரசர் சகாங்கீரின் தாயும் ஆவார்.  
முகலாய வரலாற்றில் இவர் பெயர் மரியம் உசு-சமானி என்றே பதிவாகியுள்ளது. இதனாலேயே இலாகூரின் அரணமைக்கப்பட்ட நகரத்தில் (இப்போது பாக்கித்தானில் அமைந்துள்ளது.) மரியம் சமானி பேகத்தின் பெயரால் பள்ளிவாசல் ஒன்று கட்டப்பட்டுள்ளது. இந்தப் பள்ளிவாசல் மரியம் உசு-சமானியின் மகனான சகாங்கீரால் கட்டப்பட்டது.
# மரியம் உசு-சமானி

## வாழ்க்கை

இராசகுமாரி ஈரா குன்வாரி பேரரசர் அக்பரை பெப்ரவரி 6, 1562 இல் இந்தியாவில் இராச்சசுத்தானிலுள்ள சம்பார் எனும் இடத்தில் திருமணம் செய்தார். இவர் பேரரசர் அக்பரின் மூன்றாவது மனைவியும் ஆவார். பேரரசர் அக்பரின் முதலாவது மனைவி உருக்காயா பேகம் , இரண்டாவது மனைவி சலீமா சுல்தான். திருமணத்தின் பின்பு, இராசகுமாரி ஈரா குன்வாரிக்கு மரியம் உசு-சமானி என்ற பெயர் வழங்கப்பட்டது.  
இவர் 1622 ஆம் ஆண்டு இறந்தார்.
# மரியம் உசு-சமானி

## சோதா பாய்

பேரரசர் அக்பரின் மனைவி, சகாங்கீரின் தாய் சோதா பாய் என்று அறியப்பட்டதாகவும் ஒரு பார்வை உண்டு. சகாங்கீரின் வாழ்க்கை வரலாற்றைக் கூறும் துற்கு-இ-சகாங்கிரி என்ற நூலில் சோதா பாய் என்று யாருமே குறிப்பிடப்படவில்லை. அக்பர்நாமாவிலோ முகலாயர் கால வரலாற்றாதாரங்களிலோ மரியம் உசு-சமானிக்குச் 'சோதா பாய்' என்ற பெயர் பயன்படுத்தப்பட்டதாகத் தகவலில்லை.  
சிரின் மூசுவியின் கருத்துப்படி, 18 ஆம், 19 ஆம் நூற்றாண்டுகளிலேயே வரலாற்று இலக்கியங்களில் பேரரசர் அக்பரின் மனைவியைக் குறிக்கச் 'சோதா பாய்' என்ற பெயர் பயன்படுத்தப்பட்டுள்ளது. இம்தியாசு அகமதின் கருத்துப்படி, பேரரசர் அக்பரின் மனைவிக்குச் 'சோதா அக்பர்' எனும் பெயர் முதன்முறையாக *அன்னல்சு அண்டு ஆண்டிக்குட்டீசு ஆப் இராச்சசுத்தான்* என்ற நூலில் பயன்படுத்தப்பட்டுள்ளது.
# மரியம் உசு-சமானி

## திரைப்படத்தில்

- சோதா அக்பர் எனும் திரைப்படத்தில் சோதா பாய் பேரரசர் அக்பரின் மனைவியாகக் குறிப்பிடப்பட்டுள்ளார். இத்திரைப்படத்தில் சோதா பாயாக ஐசுவர்யா இராய் நடித்திருந்தார்.
# திறனுள்ள வல்லரசுகள்

s during the 21st century.  
*The list of governments.*  
**திறனுள்ள வல்லரசு** என்பது வல்லரசாக ஊகிக்கப்படும் அல்லது 21ஆம் நுற்றாண்டின் ஒரு நாளில் வல்லரசாக வருவதற்கான செயல்பாட்டில் உள்ள ஒரு நாடு அல்லது அரசியல் மற்றும் பொருளாதார உட்பொருள் ஆகும். தற்போதைய நிலையில் அமெரிக்க ஐக்கிய நாடுகள் மட்டுமே வல்லரசாக இருப்பதற்கான அனைத்து தகுதிகளையும் கொண்டுள்ளதாக பரவலாகக் கருதப்படுகிறது. . பல்வேறு காரணிகளைக் கருத்தில் கொண்டு, பரவலான அளவில் திறனுள்ள வல்லரசுகளாக கருதப்படுபவையாவன, பிரேசில், சீனா, ஐரோப்பிய ஒன்றியம் (a supranational entity), இந்தியா மற்றும் ரஷ்யா, ஆகும். இந்த ஐந்து திறனுள்ள வல்லரசுகளும், அமெரிக்க ஐக்கிய நாடுகளும் சேர்ந்து உலகளவிய மொத்த உள்நாட்டு உற்பத்தியில் (nominal) 66.6 சதவீதமும், உலகளாவிய மொத்த உள்நாட்டு உற்பத்தியில் (PPP) 62.2 சதவீதமும் கொண்டுள்ளன, மேலும் உலகின் மொத்த நிலப்பரப்பில் மூன்றில் ஒரு பங்கிற்கு மேற்பட்ட நிலப் பகுதியையும், உலகின் மக்கள்தொகையில் 50 சதவீதத்திற்கும் மேற்பட்ட மக்கள்தொகையினையும் இந்நாடுகளே கொண்டுள்ளன.  
கடந்த காலங்களில் செய்யப்பட்ட கணிப்புகளும் மிகவும் சரியானதாக இருந்ததில்லை, எடுத்துக்காட்டாக 1980களில் நிறைய அரசியல் மற்றும் பொருளாதார வல்லுனர்கள் ஜப்பான், அதனுடைய அதிக மக்கள்தொகை, மிக அதிக மொத்த உள்நாட்டு உற்பத்தி, அந்த காலகட்டத்தில் அதன் மிக அதிக பொருளாதார வளரச்சி ஆகியவற்றை கொண்டு வல்லரசாகும் என கணித்தனர். . ஆனாலும் இன்றும் 2012ன் படி யப்பான் உலகின் மூன்றாவது மிகப்பெரிய பொருளாதாரத்தையே கொண்டுள்ளது, மேலும் யப்பான் அதன் 1990களின் இழந்த நூற்றாண்டிற்குப் பிறகு குறைவான வளர்ச்சியையே கொண்டுள்ளது, 2000த்தின் தொடக்கத்தில் இருந்து அதன் வயதான மக்கள் தொகையினால் பாதிக்கப்பட்டுள்ளது, இதனால் அதன் வல்லரசாகும் திறன் குறைந்துள்ளது.
# திறனுள்ள வல்லரசுகள்

## பிரேசில்

| **பிரேசில் கூட்டாட்சிக் குடியரசு** |
| --- |
| } |
பிரேசில் கூட்டாட்சிக் குடியரசை பல ஆய்வாளர்கள் மற்றும் கல்வியாளர்கள் 21ஆம் நூற்றாண்டின் வல்லரசாகும் திறனுள்ள நாடு என கருதுகின்றனர். லெஸ்லி எலியட் அர்மிஜோ மிக விரைவில் பிரேசில் லத்தீன் அமெரிக்காவின் முதல் வல்லரசாகும் எனக் கூறுகிறார்.
# திறனுள்ள வல்லரசுகள்

## இந்தியா

| **இந்தியக் குடியரசு** |
| --- |
| } |
பல்வேறு ஊடக வெளியீட்டாளர்களும், கல்வியாளர்களும் இந்தியக் குடியரசின் வல்லரசாகும் திறனை பற்றி உரையாடியுள்ளன.
# நப்ரொக்சென்

**நப்ரொக்சென்** (Naproxen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , காய்ச்சல், மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து ஆன்டெஸ்வெல் (Antesvel), ஆர்தொபன்(Arthopan), செனொபிட் ஜெல்(Xenobid Gel) போன்ற வணிகப் பெயர்களில் விற்பனை செய்யப்படுகின்றது. **வேறு வணிகப் பெயர்கள்:** அலேவே (Aleve), அனப்ராக்ஸ் (Anaprox), அன்டல்ஜின் (Antalgin), பிமினக்ஸ் அல்ட்ரா (Feminax Ultra), பிளனக்ஸ் (Flanax), இன்சா (Inza), நல்கேசின் (Nalgesin), நபோசின் (Naposin), நப்றேலன் (Naprelan), நப்ரோகேசிக் (Naprogesic), நப்ரோசின் (Naprosyn), (Narocin) நரோசின் , ப்ரோக்சேன் (Proxen) , சின்பிலெக்ஸ் (Synflex), சேநோபிட் (Xenobid) .
# நப்ரொக்சென்

## மருத்துவப் பயன்பாடு

பொதுவாக தேய்மான மூட்டழற்சி, முடக்குவாத மூட்டழற்சி, தசைநாண் அழற்சி, கீல்வாதம் போன்ற நோய்களுக்கு நப்ரொக்சென் பயன்படுத்தப்படுகின்றது, இவை தவிர வலிமிக்க மாதப்போக்கு போன்றவற்றிற்கும் பயன்படுத்தலாம்.
# நப்ரொக்சென்

## பக்க விளைவுகள்

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், வயிற்றுப்போக்கு, மலச்சிக்கல் போன்ற இரையகக் குடலிய விளைவுகள் மற்றும் தலைச்சுற்று, தோல் நமைச்சல், மங்கலான பார்வை, வீக்கம், மூச்சு விடக் கடினம், ஒழுங்கற்ற இதயத்துடிப்பு, காதில் இரைச்சல் ஆகும். இவற்றைத்தவிர மாரடைப்பு, மூளைக் குருதியடைப்பு, ஒவ்வாமை போன்ற கடுமையான பக்க விளைவுகளும் நப்ரொக்சென் பயன்பட்டால் ஏற்படும்.
# நப்ரொக்சென்

## பயன்பாட்டெதிர் நிலைகள்

இம்மருந்து குருதி சம்பந்த நோய்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# பெனோப்ரோபென்

**பெனோப்ரோபென்** (Fenoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக தசை, மூட்டழற்சியால் ஏற்படும் வலி , காய்ச்சல், வேறு சிறிய அளவிலான வலிகள் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Nalfon போன்ற வணிகப் பெயர்களில் விற்பனை செய்யப்படுகின்றது.  
| வேறு வணிகப் பெயர்கள் |  |
| --- | --- |
| Fenopron. | } |
# பெனோப்ரோபென்

## மருத்துவப் பயன்பாடு

பொதுவாக முடக்குவாத மூட்டழற்சி போன்ற மூட்டழற்சியால் ஏற்படும் குறைவான, மிதமான வலி, காய்ச்சல் போன்ற நோய்களுக்கு பெனோப்ரோபென் பயன்படுத்தப்படுகின்றது, இவை தவிர தேய்மான மூட்டழற்சி போன்றவற்றிற்கும் பயன்படுத்தலாம்.
# பெனோப்ரோபென்

## பக்க விளைவுகள்

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர தலைச்சுற்று, தூக்கமின்மை, வியர்த்தல், தோல் அரிப்பு பக்க விளைவுகளும் பெனோப்ரோபென் பயன்பட்டால் ஏற்படும்.
# பெனோப்ரோபென்

## பயன்பாட்டெதிர் நிலைகள்

இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.